

APSTIPRINĀTS:

Ar Latvijas Pašvaldību savienības

 Iepirkumu komisijas

2018.gada 13.marta sēdes

protokola Nr. LPS/2018/02/1 lēmumu

Komisijas priekšsēdētāja Vineta Reitere /*paraksts*/

IEPIRKUMA

**Automašīnu noma (operatīvais līzings) LPS**

**vajadzībām**

NOLIKUMS

(iepirkuma id. Nr.LPS/2018/02)

# Iepirkums atbilstoši Publisko iepirkumu likuma 9.pantam

##  1. Vispārīgā informācija

1.1. Pasūtītājs:

|  |  |
| --- | --- |
| **Nosaukums**  | Biedrība „Latvijas Pašvaldību savienība” (turpmāk tekstā – LPS)  |
| **Reģ. Nr.**  | 40008020804 |
| **Adrese**  | Mazā Pils iela 1, Rīga, LV-1050  |
| **Faksa Nr.**  | (+371) 67212241 |
| **E-pasta adrese:**  | Daina.dzilna@lps.lv  |
| **Darba laiks**  | Darba dienās 9:00 – 17:00  |
| **Kontaktpersona**  | Daina Dzilna, tel.25600889 |

1.2. **Iepirkuma priekšmets**: *Divu automašīnu noma (operatīvais līzings)LPS vajadzībām*atbilstoši Tehniskajā specifikācijā ietvertajām prasībām (1.pielikums).

1.3. CPV kods: 34110000-1 ( Vieglie automobiļi)

|  |  |  |  |
| --- | --- | --- | --- |
| Kods  | Koda atšifrējums latviešu valodā  | Koda atšifrējums angļu valodā  | Pakalpojuma kategorijas Nr.  |
| 34110000-1  | Vieglie automobiļi | Passenger cars | preces |

1.4. Piemērojamā iepirkuma metode: atbilstoši Publisko iepirkumu likuma 9.pantam.

1.5. Paredzamais iepirkuma līguma darbības laiks – 48 (četrdesmit astoņi) mēneši.

 Paredzamā līguma izpildes vieta ir Latvijas Republika.

1.6. Iepirkuma nolikums ir publiski pieejams, lejupielādējot no LPS mājaslapas [http:// www.lps.lv](http://www.lddk.lv) sadaļas „Iepirkumi”. Ar nolikumu papīra formātā līdz piedāvājumu iesniegšanas termiņa beigām var iepazīties bez maksas uz vietas Pasūtītāja telpās Pasūtītāja darba laikā, iepriekš sazinoties ar Pasūtītāja kontaktpersonu. Ieinteresēto piegādātāju pienākums ir pastāvīgi sekot Pasūtītāja mājas lapā publicētajai informācijai. Komisija nav atbildīga par to, ja kāds ieinteresētais piegādātājs nav iepazinies ar informāciju par šo Iepirkumu.

1.7. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Pasūtītājs nosūtīs piegādātājam, kas uzdevis jautājumu, un vienlaikus ievietos šo informāciju LPS mājaslapas http://[www.lps.lv](http://www.lps.lv) sadaļas „Iepirkumi” vietā, kur ir pieejams iepirkuma nolikums, norādot arī uzdoto jautājumu. Pasūtītājs ar iepirkumu saistītās informācijas apmaiņu nodrošinās saskaņā ar Publisko iepirkuma likuma 38. pantu.

1.8. Pasūtītājs jebkurā laikā ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums.

1.9. Pretendents

1.9.1. Pretendents var būt normatīvajos aktos noteiktajā kārtībā reģistrēta fiziska vai juridiska persona, šādu personu apvienība jebkurā to kombinācijā (turpmāk – piegādātāju apvienība), kura ir iesniegusi visus dokumentus Iepirkuma nolikumā (turpmāk – Nolikums) noteiktajā kārtībā, izpilda Nolikumā izvirzītās prasības, atbilst Iepirkuma dokumentācijā izvirzītajām prasībām un attiecīgi piedāvā Pasūtītājam sniegt iepirkuma Nolikuma prasībām atbilstošu pakalpojumu.

1.9.2. Visiem Pretendentiem piemēro vienādus noteikumus.

##  2. Piedāvājumu iesniegšana un noformēšana

2.1. Piedāvājumi iesniedzami līdz **2018. gada 26.marta plkst. 14.00** Latvijas Pašvaldību savienība, Mazā Pils ielā 1, Rīgā, LV-1050 tālruņa numurs (+371)67226536, iesniedzot personīgi vai nosūtot pa pastu. Personīgi piedāvājumus var iesniegt Pasūtītāja norādītajā darba laikā līdz norādītajam piedāvājumu iesniegšanas termiņam. Nosūtot piedāvājumu pa pastu, pretendents uzņemas atbildību par piedāvājuma saņemšanu līdz Nolikuma 2.1.punktā norādītajam laikam norādītajā vietā.

2.2. Piedāvājumi, kuri nav iesniegti noteiktajā kārtībā vai iesniegti pēc norādītā piedāvājumu iesniegšanas termiņa beigām, netiek pieņemti un tiek atgriezti iesniedzējam atpakaļ neatvērti.

2.3. Piedāvājumu jāiesniedz slēgtā aploksnē (**aizzīmogotā ar zīmogu un/vai parakstu**), tā, lai tajā iekļautā informācija nebūtu redzama un pieejama līdz piedāvājumu atvēršanai, kā arī, lai laika apstākļu ietekmē aploksne neatlīmētos. Uz aploksnes jānorāda:

|  |
| --- |
| Biedrības “Latvijas Pašvaldību savienība” iepirkuma komisijai Mazā Pils ielā 1 Rīga, LV-1050  *Pretendenta nosaukums, adrese, tālruņa, kā arī faksa numurs (ja attiecināms)*  **Piedāvājums iepirkumā** **„** **Divu** **automašīnu noma (operatīvais līzings)LPS** **vajadzībām”** (iepirkuma id. Nr.LPS/2018/02) |

2.4. Pretendents jebkurā laikā ir tiesīgs atsaukt savu piedāvājumu. Pēc piedāvājuma iesniegšanas termiņa beigām pretendents iesniegto piedāvājumu grozīt nevar. Līdz Nolikuma 2.1.punktā norādītajam termiņam pretendents var iesniegt vienu vai vairākus precizētos piedāvājumus. Tādā gadījumā katrs precizētais piedāvājums noformējams kā jauns piedāvājums, un uz Nolikuma 2.3.punktā minētās aploksnes vārdu “**Piedāvājums iepirkumā**” vietā norādāms “PRECIZĒTAIS PIEDĀVĀJUMS, versija Nr. \_\_ *(pretendents norāda secīgo piedāvājuma versiju)*, iepirkumā”. Pasūtītājs izskata vienīgi pēdējo iesniegto piedāvājumu no konkrētā pretendenta.

2.5. Piedāvājums jāiesniedz par pilnu iepirkuma priekšmeta apjomu. Pretendents var iesniegt tikai vienu piedāvājuma variantu.

2.6. Visi dokumenti jāsagatavo latviešu valodā. Citās valodās iesniegtajiem dokumentiem jāpievieno pretendenta apliecināts tulkojums latviešu valodā.

2.7. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar 2000.gada 22.augusta Ministru kabineta noteikumiem Nr.291 „Kārtība, kādā apliecināmi dokumentu tulkojumi valsts valodā”. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu Pretendenta apliecinātu tulkojumu latviešu valodā. Apliecinājums nozīmē: uzraksts „TULKOJUMS PAREIZS”; tulka vārds, uzvārds un personas kods; tulka paraksts; apliecinājuma vietas nosaukums un datums. Par dokumentu tulkojuma atbilstību oriģinālam atbild Pretendents.

2.8. Drukātā formā iesniegtajiem Piedāvājuma dokumentiem jābūt sakārtotiem vienkopus, cauršūtiem („ORIĢINĀLS” un „KOPIJA” iesieti atsevišķi) ar auklu tādā veidā, lai no Piedāvājuma nebūtu iespējams atdalīt lapas, nesabojājot to nostiprinājumu, uz pēdējās lapas aizmugures cauršūšanai izmantojamā aukla nostiprināta ar pārlīmētu lapu, uz kuras norādīts cauršūto lapu skaits, ko ar savu parakstu un Pretendenta zīmoga/spiedoga nospiedumu (ja tāds ir paredzēts) apliecina Pretendents vai Pretendenta pārstāvis.

2.8. Pretendents Piedāvājumu iesniedz drukātā formā 1 (vienā) oriģinālā eksemplārā ar norādi “ORIĢINĀLS”, pievienojot 1 (vienu) tā kopiju ar norādi “KOPIJA”. Ja piedāvājuma kopija atšķirsies no piedāvājuma oriģināla, Iepirkuma komisija ņems vērā piedāvājuma oriģinālu. Tehniskais un Finanšu piedāvājums Pretendentam papildus jāiesniedz elektroniskā formā (\*.*docx* vai \*.*pdf* formātā) elektroniskajā datu nesējā (CD/DVD diskā vai zibatmiņā), kam jābūt ievietotam Nolikuma 2.3. punktā minētajā piedāvājuma aploksnē/iepakojumā.

2.9. Piedāvājumā jāiekļauj:

2.9.1. Pieteikums dalībai Iepirkumā un pilnvaras kopija (ja attiecināms);

2.9.2. Pretendenta Kvalifikācijas / atlases dokumenti (datordrukā, viens oriģināls un viena kopija);

2.9.3. Tehniskais piedāvājums (datordrukā, viens oriģināls un viena kopija);

2.9.4. Finanšu piedāvājums (datordrukā, viens oriģināls un viena kopija);

2.9.5. informācija par to, vai piedāvājumu iesniegušā Pretendenta uzņēmums vai tā piesaistītā apakšuzņēmēja uzņēmums (ja attiecināms) atbilst mazā vai vidējā uzņēmuma statusam.

2.10. Piedāvājumā iekļautajiem dokumentiem jābūt skaidri salasāmiem, bez labojumiem un dzēsumiem.

2.11.Dokumentu kopijas jāapliecina normatīvajos aktos noteiktajā kārtībā. Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”. Ja komisijai rodas šaubas par iesniegtās dokumenta kopijas autentiskumu, tā pieprasa, lai Pretendents uzrāda dokumenta oriģinālu vai iesniedz notariāli apliecinātu dokumenta kopiju.

2.12. Piedāvājuma dokumenti jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, piedāvājuma oriģināla dokumenti jāparaksta katras personas, kas iekļauta piegādātāju apvienībā, pārstāvim ar pārstāvības tiesībām. Ja pieteikumu paraksta pretendenta pilnvarotā persona, nepieciešams pievienot pilnvaru vai tās apliecinātu kopiju.

2.13. Pretendents iesniedz parakstītu piedāvājumu.

* 1. Ja piedāvājumu iesniedz juridiska persona, to paraksta Pretendenta atbildīgā persona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta (pārstāvības) tiesībām vai šīs personas pilnvarota persona, pievienojot atbilstošas pilnvaras oriģinālu vai apliecinātu kopiju. Ja piedāvājumu iesniedz piegādātāju apvienība, piedāvājumu paraksta visas personas, kas ietilpst apvienībā.
	2. Pretendentu piedāvājumi, kuri, atbilstoši piedāvājumā sniegtajai informācijai, neatbildīs Nolikuma prasībām, no tālākas vērtēšanas tiks izslēgti.

## 3. Prasības pretendentiem

3.1. Pretendents - piegādātājs, kas ir iesniedzis piedāvājumu. Pretendents ir reģistrēts likumā noteiktajos gadījumos un likumā noteiktajā kārtībā atbilstoši attiecīgās valsts normatīvo aktu prasībām.

3.2. Pretendents var balstīties uz citu personu tehniskajām un profesionālajām iespējām, ievērojot Publisko iepirkumu likuma 46.panta ceturtajā daļā noteikto. Pretendents var balstīties uz trešo personu iespējām, lai izpildītu prasības attiecībā uz Pretendenta finansiālo stāvokli. Ja Pretendents balstās uz trešās personas finanšu iespējām, tad Pretendentam un attiecīgajai trešajai personai ir jāuzņemas solidāra atbildība par līguma izpildi.

3.3. Apakšuzņēmēju piesaistes gadījumā jānorāda visi apakšuzņēmēji un apakšuzņēmēju apakšuzņēmēji, un jānorāda apakšuzņēmējiem izpildei nododamās Līguma daļas un to apjomu (%).

3.4. **Pretendentam** iepriekšējo 3 (trīs) gadu laikā (2015., 2016. un 2017. gadā) un 2018. gadā līdz piedāvājumu iesniegšanai **ir pieredze** vismaz 2 (divu) jaunu automašīnu nomas (operatīvā līzinga) līgumu izpildē.

**3.5. Izslēgšanas nosacījumi.** Pasūtītājs Pretendentu, kuram būtu piešķiramas Iepirkuma līguma slēgšanas tiesības, izslēdz no dalības Iepirkumā jebkurā no šādiem gadījumiem saskaņā ar Publisko Iepirkumu likuma 9.panta astoto daļu:

3.5.1. pasludināts Pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai Pretendents tiek likvidēts;

3.5.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu Iepirkuma līguma slēgšanas tiesību piešķiršanu, Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 eiro (attiecībā uz Latvijā reģistrētiem un Latvijā pastāvīgi dzīvojošiem Pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā);

3.5.3. Iepirkuma dokumentu sagatavotājs (Pasūtītāja amatpersona vai darbinieks), Iepirkuma komisijas loceklis vai eksperts ir saistīts ar Pretendentu Publisko Iepirkumu likuma 25.panta pirmās un otrās daļas izpratnē vai ir ieinteresēts kāda Pretendenta izvēlē, un Pasūtītājam nav iespējams novērst šo situāciju ar mazāk Pretendentu ierobežojošiem pasākumiem;

3.5.4. uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai Iepirkuma Nolikumā, kā arī uz personālsabiedrības biedru, ja Pretendents ir personālsabiedrība, ir attiecināmi šī Nolikuma 3.5.1., 3.5.2.2. un 3.5.3. punktā minētie nosacījumi.

3.5.5. Izslēgšanas nosacījumus Pasūtītājs pārbauda pats, līdz ar to Pretendentam nav jāiesniedz dokumenti vai apliecinājumi par Nolikuma 3.5.1.-3.5.4.punktā minēto izslēgšanas nosacījumu neesamību.

## Iesniedzamie dokumenti

4.1. Pretendenta piedāvājums sastāv no šādiem dokumentiem:

* + 1. **Pieteikums** atbilstoši iepirkuma noteikumiem pievienotajai formai *(Pieteikums - Pielikums Nr. 2)*, kuru parakstījusi persona ar pārstāvības tiesībām vai cita persona, kuru ir pilnvarojusi persona, kurai ir pārstāvības tiesības uzņēmumā. Ja iepirkuma pieteikumu ir parakstījusi persona, kurai nav pārstāvības tiesības, tad piedāvājumam ir jāpievieno pilnvara (oriģināls vai pretendenta apliecināta kopija) citai personai parakstīt iepirkuma pieteikumu; Ja piedāvājumu iesniedz fizisko vai juridisko personu apvienība jebkurā to kombinācijā (turpmāk tekstā – „piegādātāju apvienība”), piedāvājumā jānorāda persona, kura pārstāv piegādātāju apvienību Iepirkumā, kā arī katras personas atbildības apjoms.
		2. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām.
		3. Pretendentam, kas nav reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad stājies spēkā Iepirkuma komisijas lēmums par līguma slēgšanas tiesību piešķiršanu, tas reģistrēsies kā saimnieciskās darbības veicējs vai komersants.
		4. Piegādātāji, kas apvienojušies piegādātāju apvienībā un iesnieguši kopīgu Piedāvājumu, visi kopā ir uzskatāmi par vienu Pretendentu, tādējādi Nolikumā noteiktās kvalifikācijas prasības ir izpildāmas visiem piegādātāju apvienības dalībniekiem (personālsabiedrības dalībniekiem) kopā, izņemot Nolikuma 3.1.punktu, kas ir izpildāms katram piegādātāju apvienības dalībniekam atsevišķi.
		5. Ja piedāvājumu iesniedz personu apvienība, piedāvājumam pievieno visu personu apvienības dalībnieku parakstītu dokumentu (apliecinājumu vai vienošanos) par dalību Iepirkumā, kurā norādīts apvienības dalībnieku atbildības sadalījums un kopīga apņemšanās izpildīt Iepirkuma līgumu, kā arī nosaukts galvenais dalībnieks, kas ir pilnvarots parakstīt piedāvājumu un citus dokumentus, saņemt un izdot rīkojumus apvienības dalībnieku vārdā, un ar kuru notiks visi norēķini;
		6. Pretendenta **pieredzes apraksts** par pieredzi ilgtermiņa auto nomas pakalpojuma sniegšanā pēdējo trīs gadu laikā līdz piedāvājuma iesniegšanas dienai (saskaņā ar Pretendenta pieredzes apraksts formu - *Pielikumā Nr.4*).
		7. **Tehniskais piedāvājums**, kurā ietverta informācija atbilstoši Tehniskās specifikācijas prasībām saskaņā ar *Tehniskā specifikācija- piedāvājums* formu Nolikuma *Pielikums Nr.1.*
		8. **Finanšu piedāvājums**:
1. sagatavots atbilstoši Finanšu piedāvājuma formai - Nolikuma *Pielikums Nr.3.* Finanšu piedāvājums jāiesniedz arī elektroniskā formā (\*.*docx* vai \*.*pdf* formātā);
2. piedāvātajai līgumcenai ir jābūt norādītai euro (EUR), norādot ne vairāk kā **2** (divas) zīmes aiz komata. Pievienotās vērtības nodokļa summas, ja pretendents ir pievienotās vērtības nodokļa maksātājs, piedāvātajai cenai jānorāda atsevišķi.
3. Pretendenta piedāvātā līgumcena ietver visus ar līguma saistību izpildi saistītos izdevumus, kā arī visus iespējamos riskus, kas saistīti ar tirgus cenu svārstībām plānotajā līguma izpildes laikā, neskaitot attiecīgi piemērojamo pievienotās vērtības nodokli. Piedāvājumā jāiekļauj kredītprocenti, visi nodokļi un nodevas, kas jāveic automašīnu reģistrācijai (izņemot PVN) un visas izmaksas, kas saistītas ar automašīnas iepirkumu, ieskaitot automobiļa reģistrāciju Ceļu satiksmes drošības direkcijā (CSDD) uz Pasūtītāja vārda, ko nodrošina pretendents, tehniskās apskates uzlīmes nodrošināšanu (pirms nodošanas pasūtītāja turējumā un lietošanā), administratīvās izmaksas par līzinga līguma noformēšanu, kā arī pretendenta veiktās automašīnas aprīkošanas u.c. darbības līdz automašīnu nodošanai pasūtītāja turējumā un lietošanā, automašīnas piegādi pasūtītājam.
4. Visām pretendenta izmaksām jābūt iekļautām piedāvātajā cenā. Papildus izmaksas, kas nav iekļautas un norādītas piedāvātajā cenā, noslēdzot iepirkuma līgumu, netiks ņemtas vērā.
5. Finanšu piedāvājumam jāpievieno operatīvā līzinga **maksājumu grafiks 48 mēnešiem.**
	1. Apakšuzņēmēju iesaistes gadījumā informācija par to, kuru no Iepirkuma līguma daļām (apjoms procentos no kopējā Līguma apjoma finansiālā izteiksmē, un darbu uzskaitījums saskaņā ar tehnisko specifikāciju) Pretendents plāno nodot apakšuzņēmējiem, kā arī visu paredzamo **apakšuzņēmēju saraksts** (Nolikuma *5.pielikums*). Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā Iepirkuma ietvaros tā saistīto uzņēmumu sniedzamo pakalpojumu vērtību. Par apakšuzņēmējiem jāiesniedz:
		1. nosaukums, vienotais reģistrācijas numurs, adrese, kontaktpersona un tās tālruņa numurs, atbildības apjoms procentos, nododamās Līguma daļas apraksts saskaņā ar tehnisko specifikāciju;
		2. katra apakšuzņēmēja apliecinājums par tā gatavību veikt tam izpildei nododamo Līguma daļu;
		3. ja Pretendents piesaista apakšuzņēmējus, uz kuru iespējām tas balstās, lai apliecinātu savas kvalifikācijas atbilstību paziņojumā par Līgumu un Iepirkuma dokumentos noteiktajām prasībām, šo apakšuzņēmēju apliecinājumi vai vienošanās par sadarbību konkrētā Līguma izpildē.
	2. Pretendents pieteikumā iekļauj informāciju par to, vai Pretendents un tā piesaistītie apakšuzņēmēji (ja attiecināms) atbilst mazā vai vidējā uzņēmuma statusam Eiropas Komisijas 2003. gada 6. maija Ieteikuma par mikro, mazo un vidējo uzņēmumu definīciju (OV L124, 20.5.2003; *https://www.iub.gov.lv/sites/default/files/upload/skaidrojums\_mazajie\_videjie\_uzn.pdf*).
	3. Šeit un turpmāk izziņas un citus dokumentus, kurus Publisko iepirkumu likumā noteiktajos gadījumos Pretendentam izsniedz Latvijas kompetentās institūcijas, Pasūtītājs atbilstoši noteiktajam Publisko iepirkumu likuma 41.panta trešajā daļā pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
6. **Piedāvājumu vērtēšana, iepirkuma uzvarētāja noteikšana**

5.1. Piedāvājumu atvēršanu un izvērtēšanu veic Pasūtītāja Iepirkumu komisija slēgtās sēdēs. Piedāvājuma izvēles kritērijs- Pasūtītājs piedāvājumu salīdzināšanai un izvērtēšanai izmantos tikai cenu, jo iepirkums tiek veikts PIL 9. pantā noteiktajā kārtībā, sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.

5.2. Iepirkuma komisija pārbaudīs piedāvājumu atbilstību piedāvājuma noformējuma prasībām. Ja iepirkuma komisija konstatēs, ka iesniegtais piedāvājums neatbilst iepirkuma nolikuma 2.punktā paredzētajām piedāvājumu noformējuma prasībām, tai ir tiesības atzīt piedāvājumu par neatbilstošu iepirkuma noteikumu prasībām un izslēgt pretendenta piedāvājuma no turpmākas vērtēšanas.

5.3. Iepirkuma komisija pārbaudīs piedāvājumu atbilstību Nolikuma 3.punktā norādītajām prasībām. Ja pretendents neatbilst kādai no pretendentu atlases un/vai kvalifikācijas prasībām, iepirkuma komisija pretendentu izslēdz no turpmākās dalības iepirkumā un tā piedāvājumu tālāk neizskata.

5.4. Iepirkuma komisija novērtēs tehniskā piedāvājuma atbilstību tehniskās specifikācijas prasībām. Piedāvājumi, kas neatbildīs tehniskās specifikācijas prasībām, no tālākas vērtēšanas tiks izslēgti.

5.5. Ja Pretendents Finanšu piedāvājumu nav sagatavojis vai tā saturs neatbilst Nolikuma 4.1.8. punktā noteiktajām prasībām, Iepirkuma komisija šo Pretendenta piedāvājumu noraida un tālāk neizskata.

5.6. Ja Pretendenta piedāvājums Komisijai šķitīs nepamatoti lēts, Pasūtītājs rīkosies Publisko iepirkumu likuma 53.pantā noteiktajā kārtībā.

5.7. Piedāvājumu vērtēšanas laikā Iepirkuma komisija pārbauda, vai piedāvājumos nav pieļautas aritmētiskās kļūdas. Ja aritmētiskās kļūdas tiek konstatētas, Iepirkuma komisija tās izlabo un par to informē attiecīgo Pretendentu.

5.8. Vērtējot Pretendenta piedāvājumu, komisija ņem vērā piedāvājuma līgumcenu bez pievienotās vērtības nodokļa.

5.9. Iepirkuma komisija Pretendentu izslēdz no turpmākās dalības Iepirkumā un piedāvājums netiek tālāk izvērtēts, ja Komisija konstatē, ka Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā, nav sniedzis Komisijas pieprasīto papildus informāciju Komisijas noteiktajā termiņā, vai kvalifikācijas dokumenti nav iesniegti atbilstoši Nolikuma prasībām, vai to saturs neatbilst Nolikuma prasībām, piedāvājumu izvērtēšanas laikā Pretendents savu piedāvājumu atsauc vai maina.

5.10. Līguma slēgšanas tiesības tiks piešķirtas pretendentam, kurš ir iesniedzis Nolikuma prasībām atbilstošu piedāvājumu ar viszemāko nomas maksājumu mēnesim.

5.11. Iepirkuma komisija pārbauda, vai uz pretendentu, kuram būtu piešķiramas līguma slēgšanas tiesības, neattiecas kāds no Publisko iepirkumu likuma 9.panta astotajā daļā minētajiem izslēgšanas nosacījumiem. Pretendentu izslēdz, ja uz to attiecas kāds no Publisko iepirkumu likuma 9.panta astotajā daļā norādītajiem gadījumiem, un šāda izslēgšana notiek, ievērojot Publisko iepirkumu likuma 9.panta devītajā, desmitajā, vienpadsmitajā un divpadsmitajā daļā noteikto kārtību.

5.12. Triju darbdienu laikā pēc lēmuma par iepirkumu līguma slēgšanas tiesību piešķiršanu pieņemšanas Pasūtītājs informēs visus pretendentus par iepirkumā izraudzīto pretendentu.

5.13. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, Iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis zemākās cenas piedāvājumu, vai pārtraukt iepirkumu, neizvēloties nevienu piedāvājumu.

6. Iepirkuma līgums

6.1. Būtiskie iepirkuma līguma noteikumi:

 6.1.1. Iepirkuma līguma, turpmāk – Līgums, darbības termiņš ir 48 (četrdesmit astoņi) mēneši no iepirkuma līguma spēkā stāšanās dienas un ir spēkā līdz pušu saistību pilnīgai izpildei;

 6.1.2. Automašīnu piegādes termiņš: līdz 4 (četri) mēneši no Līguma noslēgšanas dienas; ;

 6.1.3. Pasūtītājs ar Izpildītāju iepirkuma līgumu paraksta 5 (piecu) darba dienu laikā no iepirkuma komisijas nosūtītā uzaicinājuma parakstīt iepirkuma līguma nosūtīšanas diena.

 6.1.4. Mēneša maksājums – saskaņā ar Pretendenta piedāvājumu;

 6.1.5. Ja pretendents, ar kuru tiks noslēgts iepirkuma līgums, turpmāk – Izpildītājs, neievēro Pakalpojuma izpildes termiņus (automašīnas piegādi), Pasūtītājs sagatavo un nosūta Izpildītājam rakstveida brīdinājumu.

 6.1.6. Pakalpojuma uzsākšanu (automašīnas nodošanas faktu) apstiprina abpusēji parakstīts nodošanas – pieņemšanas akts.

 6.1.7. Pasūtītājam ir tiesības pārbaudīt un nepieņemt automašīnu un neparakstīt nodošanas – pieņemšanas aktu, ja piegādāta Tehniskā specifikācijā (2. pielikums) norādītajām prasībām neatbilstoša automašīna. Šajā gadījumā Pasūtītāja pārstāvis, pieaicinot Izpildītāja pārstāvi, sastāda aktu par konstatētajām neatbilstībām. Izpildītājs 10 (desmit) darba dienu laikā novērš aktā konstatētās neatbilstības.

 6.1.8. Ja Izpildītājs aktu par konstatētajām neatbilstībām neparaksta, tad to paraksta Pasūtītājs vienpusēji. Pasūtītājs aktu par konstatētajām neatbilstībām nosūta uz Līgumā norādīto Izpildītāja e-pastu, uz kuru nosūtīts Pieprasījums. Šajā gadījumā Izpildītājs uz sava rēķina novērš aktā konstatētās neatbilstības 10 (desmit) darba dienu laikā vai citā abpusēji saskaņotā termiņā un pilda Pakalpojuma izpildes termiņa nokavējuma sankcijas, ja ir iestājies Pakalpojuma izpildes termiņa nokavējums.

 6.1.9. Pasūtītāja tiesības:

 6.1.9.1. saņemt Līgumā un Tehniskajā specifikācijā (2. pielikums) izvirzītajām prasībām atbilstošu automašīnu;

 6.1.9.2. pirms automašīnas pieņemšanas veikt izmēģinājuma braucienu un pārbaudīt automašīnas atbilstību iepirkuma līgumā un Tehniskajā specifikācijā (2. pielikums) izvirzītajām prasībām;

 6.1.9.3. pārbaudīt automašīnas dotās dokumentācijas pilnīgumu un derīgumu, ražotāja un pārdevēja garantijas nosacījumus;

 6.1.9.4. atteikties pieņemt automašīnu, ja tā neatbilst Līgumā un Tehniskajā specifikācijā (2. pielikums) noteiktajām prasībām;

 6.1.9.5. nodošanas – pieņemšanas aktā norādīt konstatētos trūkumus un pieprasīt tos novērst;

 6.1.9.6. gadījumā, ja automašīnas nodošanas – pieņemšanas laikā rodas neskaidrības/domstarpības par automašīnas tehnisko stāvokli vai iespējamiem defektiem/trūkumiem, pieaicināt ekspertu automašīnas tehniskā stāvokļa novērtēšanai.

 6.1.10. Pasūtītāja pienākumi:

 6.1.10.1. līgumā noteiktajā kārtībā veikt samaksu par Līguma noteikumu un Tehniskās specifikācijas (2. pielikums) prasībām atbilstošu turējumā un lietošanā nodotu automašīnu;

 6.1.10.2. ievērot Tehniskajā specifikācijā (2.pielikums) norādīto atļauto nobraukuma ierobežojumu;

 6.1.10.3. veikt auto OCTA un KASKO apdrošināšanu.

 6.1.11. Izpildītāja pienākumi

 6.1.11.1. piegādāt un organizēt automašīnas nodošanu Pasūtītājam Līguma noteikumos un Tehniskajā specifikācijā (2. pielikums) paredzētā komplektācijā un noteiktā termiņā;

 6.1.11.2. apmaksāt un veikt automašīnas reģistrāciju Ceļu satiksmes drošības direkcijā norādot, ka Pasūtītājs ir automašīnas turētājs;

 6.1.11.3. nodrošināt, lai automašīnas piegādes dienā automašīna būtu nokomplektēta ar riepām, kuras paredzētas Ceļu satiksmes noteikumos konkrētam kalendāram laikam;

 6.1.11.4. samaksāt par automašīnu normatīvajos aktos noteiktos nodokļus un nodevas;

 6.1.11.5. iepazīstināt Pasūtītāju ar patiesu un pilnīgu informāciju par automašīnas kvalitāti, drošumu, ražotāja garantijas noteikumiem un tehniskās apkopes, ekspluatācijas un lietošanas noteikumiem.

 6.1.12. Izpildītāja tiesības

 6.1.12.1. saņemt samaksu par atbilstoši Tehniskajā specifikācijā (2. pielikums) noteiktajām prasībām piegādātu automašīnu;

 6.1.12.2. gadījumā, ja automašīnas nodošanas – pieņemšanas laikā rodas neskaidrības/domstarpības par automašīnas tehnisko stāvokli vai iespējamiem defektiem/trūkumiem, pieaicināt ekspertu automašīnas tehniskā stāvokļa novērtēšanai;

 6.1.12.3.pirms automašīnas nodošanas – pieņemšanas akta parakstīšanas Pasūtītājam ir tiesības veikt testa braucienu automobiļa atbilstības pārbaudei.

 6.1.13. Pušu mantiskā atbildība

 6.1.13.1. Gadījumā, ja Pasūtītājs neievēro Līgumā noteikto Pakalpojuma apmaksas termiņu, Izpildītājs var prasīt lai Pasūtītājs maksā līgumsodu 0,1 % (viena desmitā daļa no procenta) apmērā no termiņā neapmaksātās summas bez PVN par katru nokavēto kalendāro dienu, bet ne vairāk kā 10 % no termiņā neapmaksātās summas, 10 (desmit) kalendāro dienu laikā no Izpildītāja rēķina par līgumsodu iesniegšanas dienas Pasūtītājam;

 6.1.13.2. Gadījumā, ja Izpildītājs neievēro Līgumā noteikto Pakalpojuma uzsākšanas (automašīnu piegādes) termiņu, Pasūtītājs var prasīt lai Izpildītājs maksā Pasūtītājam līgumsodu 100,00 EUR (viens simts eiro un 00 centi) par katru nokavēto kalendāro dienu, bet ne vairāk kā 10 % no Līguma summas bez PVN, 10 (desmit) kalendāro dienu laikā pēc Pasūtītāja rēķina par līgumsodu izrakstīšanas dienas;

 6.1.13.3. Ja Izpildītājs atsakās pildīt Līgumu, Izpildītājs maksā Pasūtītājam līgumsodu 3% (trīs procentu) apmērā no Līguma summas bez PVN 10 (desmit) kalendāro dienu laikā pēc Pasūtītāja rēķina par līgumsodu izrakstīšanas dienas.

 6.1.13.4. Gadījumā, ja Izpildītāja Līgumā noteikto termiņu neievērošanas vai nekvalitatīvi veikta Pakalpojuma rezultātā Pasūtītājam ir radīti zaudējumi, Izpildītājs tos sedz pilnā apmērā.

 6.1.13.6. Līgumsoda samaksa neatbrīvo Puses no saistību izpildes.

 6.1.14. Operatīvā līzinga perioda beigās Pasūtītājām ir tiesības iegādāties automašīnas par Finanšu piedāvājumā norādīto atlikušo vērtību.

1. **Pretendenta un iepirkuma komisijas tiesības un pienākumi**

 Pretendenta pienākumi:

* 1. Iepirkuma komisijas noteiktajā termiņā sniegt atbildes uz Iepirkuma komisijas pieprasījumiem par papildus informāciju.
	2. Segt visas izmaksas, kas saistītas ar piedāvājumu sagatavošanu un iesniegšanu neatkarīgi no Iepirkuma rezultāta.

Pretendenta tiesības:

* 1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	2. Pārsūdzēt Administratīvajā rajona tiesā Iepirkuma komisijas lēmumu Administratīvā procesa likuma noteiktajā kārtībā.
	3. Citas Pretendenta tiesības saskaņā ar Publisko Iepirkumu likumu, Nolikumu un Latvijas Republikā spēkā esošajiem normatīvajiem aktiem.

Iepirkuma komisijas tiesības:

* 1. Labot aritmētiskās kļūdas Pretendenta piedāvājumā, informējot par to Pretendentu.
	2. Pieaicināt atzinumu sniegšanai neatkarīgus ekspertus ar padomdevēja tiesībām.
	3. Pārtraukt Iepirkumu un neslēgt Iepirkuma līgumu, ja tam ir objektīvs pamatojums.
	4. Ja izraudzītais Pretendents atsakās slēgt Iepirkuma līgumu ar pasūtītāju, izvēlēties nākamo piedāvājumu, kurš atbilst Nolikumā izvirzītajām prasībām un, kurš ir piedāvājis nākamo zemāko līgumcenu.
	5. Lūgt, lai Pretendents izskaidro dokumentus, kas iesniegti Iepirkuma komisijai.
	6. Citas Iepirkuma komisijas tiesības saskaņā ar Publisko Iepirkumu likumu, Nolikumu un Latvijas Republikā spēkā esošajiem normatīvajiem aktiem.

Iepirkuma komisijas pienākumi:

* 1. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.
	3. Pārbaudīt Pretendentu sniegto informāciju, tai skaitā kontaktējoties arī ar Pretendentu pieredzes aprakstā norādītajām kontaktpersonām, informācijas patiesuma pārbaudīšanai un atsauksmju iegūšanai.

1. **Cita informācija**
	1. Pretendenta, ar kuru paredzēts slēgt Līgumu, Piedāvājums ir spēkā no piedāvājuma iesniegšanas dienas līdz pakalpojuma līguma noslēgšanai un visā Līguma darbības laikā.
	2. Pretendenta iesniegtais piedāvājums nozīmē pilnīgu šī Iepirkuma Nolikuma noteikumu pieņemšanu un atbildību par to izpildi.
	3. Pretendents sedz visas izmaksas, kas saistītas ar piedāvājuma sagatavošanu un iesniegšanu. Pasūtītājs neuzņemas nekādas saistības par šīm izmaksām neatkarīgi no Iepirkuma rezultāta.
	4. Iesniedzamie dokumenti jāsagatavo atbilstoši veidnēm, ja tādas ir pievienotas Nolikumam.
	5. Iepirkuma, Līguma izpildes un informācijas apmaiņas darba valoda ir latviešu valoda.
	6. Iepirkuma nolikums ir sagatavots un apstiprināts latviešu valodā uz 24 (divdesmit četrām) lapām, tai skaitā 4 nolikuma pielikumi:

1.pielikums – Tehniskā specifikācija- Tehniskā piedāvājuma forma

2.pielikums – Iepirkuma pieteikuma forma;

3.pielikums – Finanšu piedāvājuma forma;

4.pielikums – Pretendenta pieredzes apraksta forma;

5.pielikums – Apakšuzņēmēju saraksts, ja attiecināms

**Nolikuma Pielikums Nr.1**

**Iepirkuma** **„ Automašīnu noma (****operatīvais līzings) LPS**

**vajadzībām”**

(iepirkuma id. Nr.LPS/2018/02)

**TEHNISKĀ SPECIFIKĀCIJA – PRETENDENTA PIEDĀVĀJUMS**

 **Iepirkuma priekšmets**

Šis iepirkums tiek rīkots par divu vieglo automobiļu nomu (operatīvais līzings) atbilstoši šādām prasībām:

|  |  |  |  |
| --- | --- | --- | --- |
| **Nr.**  | **Pasūtītāja prasības**  |  | **Pretendenta piedāvājums**  |
| 1.  | Automobiļu skaits Automobiļu marka, modelis | 2 automobiļi |   |
| 2.  | Automobiļu nodošanas nomā un atgriešanas vieta  | pretendenta – uzvarētāja norādītā adrese; piegādes vietā katra automašīna jāpiegādā braukšanas kārtībā, reģistrēti CSDD, ar izietu tehnisko apskati |   |
| 3. | Piegādes termiņš | Ne vēlāk kā 4 (četru) mēnešu laikā no līguma noslēgšanas dienas |  |
| 4. | Automobiļu tehniskā dokumentācija | tehniskā un ekspluatācijas dokumentācija reizē ar piegādi |  |
| 5.  | Autoservisu skaits un atrašanās vietas, kurās var veikt automobiļu tehniskās apkopes (ražotāja noteiktās) | Ne mazāk kā viens Rīgas teritorijā, kur tiek nodrošināta atbilstoša piegādātā automobiļa tehniskā apkope un remonts  |   |
| 6.  | Automobiļa izmantošanas teritorija  | ES teritorija |   |
| 7.  | Nomas periods (mēnešos)  | 48 mēneši |   |
| 8.  | Paredzamais (apmaksātais) nobraukums 48 (četrdesmit astoņos) mēnešos, km. *Šis rādītājs nav uzskatāms par darbmūžu.*   | Līdz 120 000 km |   |
| 7. | Pirmā iemaksa | Nav atsevišķi noteikta, visi maksājumi ir proporcionāli sadalīti pa 48 mēnešiem. |  |

|  |  |
| --- | --- |
| **7.Pirmais automobilis** **Pasūtītāja prasības** | **PRETENDENTA Piedāvājums** |
| Plānotais automašīnu skaits | 1 | *Norādīt marku un modeli* |  |
| Automašīnas klase | Jc /Kompaktā apvidus(pēc LPAA klasifikatora) |  |  |
| 1.reģistrācija | Jauna, 2018.gada |  |  |
| Virsbūves veids | krosovers |  |  |
| Platums  | Min - 1840 mm |  |  |
| Garums | Min - 4380 mm, |  |  |
| Augstums | Min -1605 mm |  |  |
| Bagāžnieka tilpums | Min - 520 litri |  |  |
| Klīrenss  | Min-170 mm |  |  |
| Durvju skaits | 5 |  |  |
| Sēdvietu skaits  | 5 |  |  |
| Dzinējs /degviela | Dīzelis |  |  |
| Dzinēja tilpums cm3 | Ne mazāk kā 1960 |  |  |
| Dzinēja jauda | Min – 109 kW |  |  |
| Atgāzu norma  | Atbilstoši piegādātāja norādītajam, bet ne vairāk kā 139 g/km |  |  |
| Ātrumkārba | Automātiskā |  |  |
| Piedziņas veids | pilnpiedziņa |  |  |
| Vidējais degvielas patēriņš | Max -5,3 l/100 km |  |  |
| CO2 izmeši g/km | Atbilstoši piegādātāja norādītajam, bet ne vairāk kā 139 g/km |  |  |
| Vēlamā krāsa | Virsbūve – metāliska, (saskaņojot ar pircēju) |  |  |
| Salons – tumšs, viegli kopjams |  |  |
| Obligātais aprīkojums | * Bremžu pretbloķēšanas sistēma;
* Vilces kontroles sistēma;
* A/m stabilitātes kontroles sistēma jeb analoģiska sistēma;
* Stūres pastiprinātājs;
* Stūre ar augstuma un dziļuma regulāciju;
* Skārienjūtīgs ekrāns 8 collas;
* Mirroring sistēma, kas atbalsta Apple CarPlay, Android Auto viedierīču aplikāciju dublēšanu uz auto ekrāna;
* *Bluetooth* sistēma telefonam;
* Multifunkcionāla ādas stūre ar radio un telefona vadību;
* Drošības spilveni vadītājam un pasažieriem;
* Centrālā atslēga ar pults vadību jeb analoģiska ierīce;
* Signalizācija ar salona aizsardzību;
* Regulējams elkoņa balsts vadītājam;
* Elekroniska stāvbremze;
* LED dienas gaitas gaismas;
* Elektriski vadāmi priekšējo un aizmugurējo logu pacēlāji;
* Elektriski regulējami un apsildāmi sānu spoguļi
* Dienas gaitas gaismas;
* Miglas lukturi;
* Sēdekļa apsilde priekšā sēdošajiem;
* Dalīta, nolokāma aizmugures sēdekļu atzveltne;
* 2-zonu klimata kontrole ar elektronisku vadību, filtriem;
* Kruīza kontrole;
* Radio ar SD; USB; vismaz 8 skaļruņu audio instalāciju;
* Info sistēma;
* Priekšējie un aizmugurējie stāvvietā novietošanas sensori;
* Atpakaļgaitas asistents, kas brīdina par tuvojošos automašīnu;
* Lietus sensors;
* Salona atpakaļskata spogulis automātiski aptumšojošs;
* Kartera aizsargs;
* Vieglmetāla diski R17
* Rezerves ritenis ar instrumentu komplektu riteņu nomaiņai;
* Apsildāms vējstikls
* Oriģinālais rūpnīcas tonējums aizmugurējiem stikliem vismaz 30%
* Satiksmes uzraudzības sistēma;
* Gājēju uzraudzības sistēma;
* 12V rozetes bagāžas nodalījumā un vidējā konsolē salonā;
* Sietu sistēma bagāžas nodalījumā mantu fiksēšanai;
* Gumijas paklājiņu komplekts;
* Drošības komplekts (ugunsdzēšamais aparāts, avārijas trīsstūris, aptieciņa, atstarojošā veste);
 |  |  |
| Reģistrācija CSDD | turētājs LPS, tehniskās apskate, nodokļu, nodevu u.c. izdevumi jāiekļauj cenā |  |  |
| Riepas | ne mazāk kā Rx17 |  |  |
| Diski | vieglmetāla |  |  |
| Rūpnīcas garantija | Ne mazāk kā 4 (četri) gadi vai 120 000 km |  |  |

|  |  |
| --- | --- |
| **8.Otrais automobilis** **Pasūtītāja prasības** | **PRETENDENTA piedāvājums** |
| Plānotais automašīnu skaits | 1 |  |
| Automašīnas klase | Vidējā klase (D) (pēc LPAA klasifikatora) |  |
| 1.reģistrācija | Jauna, 2018.gada |  |
| Virsbūves veids | Universāls |  |
| Platums  | Min - 1800 mm |  |
| Garums | Min - 4650 mm, |  |
| Augstums | Min -1450 mm |  |
| Bagāžnieka tilpums | Min - 600 litri  |  |
| Klīrenss  | Min-150 mm |  |
| Durvju skaits | 5 |  |
| Sēdvietu skaits  | 5 |  |
| Dzinējs /degviela | dīzelis |  |
| Dzinēja jauda | Min – 65 kW |  |
| Atgāzu norma  | EURO 6 |  |
| Ātrumkārba | Manuālā |  |
| Piedziņas veids | Priekšējo riteņu |  |
| Vidējais degvielas patēriņš | Ne vairāk kā 4.2 l uz 100 km |  |
| CO2 izmeši g/km | Atbilstoši piegādātāja norādītajam, bet ne vairāk kā 110 g/km |  |
| Vēlamā krāsa | Virsbūve – metāliska (saskaņojot ar pircēju) |  |
| Salons – tumšs, viegli kopjams |  |
| Obligātais aprīkojums | * Bremžu pretbloķēšanas sistēma;
* Vilces kontroles sistēma;
* A/m stabilitātes kontroles sistēma jeb analoģiska sistēma;
* Stūres pastiprinātājs;
* Stūre ar augstuma un dziļuma regulāciju;
* Stāvvietā novietošanās sensori priekšā un aizmugurē
* Mirroring sistēma, kas atbalsta Apple CarPlay, Android Auto viedierīču aplikāciju dublēšanu uz auto ekrāna;
* Aizmugurējo stiklu rūpnīcas tonējums ne mazāk kā 30%,
* Disku izmērs ne mazāk kā R16,
* Priekšējie un aizmugurējie miglas lukturi,
* Rūpnīcas iebūvētā *Bluetooth* sistēma telefonam;
* Drošības spilveni vadītājam un pasažieriem;
* Centrālā atslēga ar pults vadību jeb analoģiska ierīce;
* Signalizācija ar salona aizsardzību;
* Elektriski vadāmi priekšējo un aizmugurējo logu pacēlāji;
* LED dienas gaitas gaismas;
* Sēdekļa apsilde priekšā sēdošajiem;
* Dalīta, nolokāma aizmugures sēdekļu atzveltne;
* Radio ar SD vai CD; USB; vismaz 8 skaļruņu audio instalāciju;
* Info sistēma
* Apsildāmas vējstikla apskalotāju sprauslas;
* Kartera aizsargs;
* Pilna izmēra rezerves ritenis ar instrumentu komplektu riteņu nomaiņai;
* Gumijas paklājiņu komplekts;
* Drošības komplekts (ugunsdzēšamais aparāts, avārijas trīsstūris, aptieciņa, atstarojošā veste)
 |  |
| Reģistrācija CSDD | turētājs LPS, tehniskās apskate, nodokļu, nodevu u.c. izdevumi jāiekļauj cenā |  |
| Riepas | ne mazāk kā Rx16 |  |
| Diski | pilnizmēra dekoratīvās riteņu disku uzlikas, ja piedāvājumā ir metāla diski |  |
| Rūpnīcas garantija | Ne mazāk kā 4 (četri) gadi vai 120 000 km |  |

**Nolikuma Pielikums Nr.2**

**PIETEIKUMS DALĪBAI IEPIRKUMĀ**

**Automašīnu noma (operatīvais līzings) LPS**

**vajadzībām**

 (iepirkuma id. Nr.LPS/2018/02)

1. **Iesniedza:**

|  |  |
| --- | --- |
| **Pretendenta nosaukums**  | **Rekvizīti** (juridiskā adrese, vienotais reģistrācijas numurs)  |
|   |   |

turpmāk – Pretendents.

1. Pretendents, iesniedzot piedāvājumu iepirkumā „Automašīnu noma (operatīvais līzings) LPS vajadzībām” (iepirkuma id. Nr.LPS/2018/02) (turpmāk – iepirkums), piekrīt nolikuma noteikumiem un garantē nolikuma prasību izpildi. Iepirkuma noteikumi ir skaidri un saprotami un pievienotie dokumenti veido šo piedāvājumu, atbilstoši nolikuma un iepirkuma tehniskās specifikācijas prasībām.
2. **Pretendents apliecina, ka:**
	1. nekādā veidā nav ieinteresēts nevienā citā piedāvājumā, kas iesniegts šajā iepirkumā, nav tādu apstākļu, kas liegtu piedalīties iepirkumā un pildīt nolikumā un iepirkuma tehniskajā specifikācijā norādītās prasības;
	2. ievēros iepirkuma nolikuma prasības;
	3. iepirkuma līguma slēgšanas tiesību piešķiršanas gadījumā sniegs automašīnas ilgtermiņa nomas pakalpojumu saskaņā ar iepirkuma Nolikumu un ievēros Tehniskajā specifikācijā noteiktās prasības, pildīs līguma nosacījumus;
	4. tā kvalifikācija atbilst nolikumā noteiktajām prasībām un tam ir pietiekami finanšu un tehniskie resursi pakalpojumu sniegšanai;
	5. visas piedāvājumā sniegtās ziņas un informācija par piedāvāto pakalpojumu ir patiesas.

**4. Informācija** par atbilstību mazā vai vidējā uzņēmēja statusam- *vajadzīgo atzīmēt*:

 **Mazais uzņēmums** /uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro/*

**vai**

 **Vidējais uzņēmums** /uzņēmums, kas nav mazais uzņēmums, unkurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, *un/vai,* kura gada bilance kopā nepārsniedz 43 miljonus *euro*/.

|  |  |
| --- | --- |
| Pretendenta faktiskā adrese, ja atšķiras no juridiskās adreses un tā izmantojama paziņojumu saņemšanai šajā iepirkumā  |   |
| Kontaktpersona  |   |
| Kontaktpersonas tālrunis, fakss, e-pasts  |   |
| Mājaslapas adrese |  |

Datums: Paraksts[[1]](#footnote-1): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

**Nolikuma Pielikums Nr.3**

**Iepirkumam „ Automašīnu noma (operatīvais līzings) LPS**

**vajadzībām”**

(iepirkuma id. Nr.LPS/2018/02)

## FINANŠU PIEDĀVĀJUMA FORMA

Pretendents, *nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*,

piedāvā sniegt pakalpojumu saskaņā ar iepirkuma „ Automašīnu noma (operatīvais līzings) LPS vajadzībām” nolikuma (t.sk., iepirkuma tehniskās specifikācijas) prasībām, un veikt iepirkuma līguma izpildi par šādu līgumcenu:

|  |  |  |  |  |  |
| --- | --- | --- | --- | --- | --- |
| Nr.p.k. | Pozīcija, automašīnas marka, modelis | Skaits gab. | Mēneša nomas maksa,EUR bez PVN\* | Kopējā 48 mēnešu maksa par vienību, EUR bez PVN | Kopējā 48 mēnešu maksa par vienību, EUR ar PVN |
|  | Automašīna /jānorāda marka, modelis/ | 1 |  |  |  |
|  | Automašīna /jānorāda marka, modelis/ | 1 |  |  |  |

\*Rādītājs tiks izmantots piedāvājumu salīdzināšanai im saimnieciski izdevīgākā piedāvājuma noteikšanai

1. **Kopējā 48mēnešu maksa par :**

**Automašīnas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nomu ir \_\_\_\_\_\_\_\_\_\_ EUR**

 **/***Marka,modelis/*

**(summa vārdiem), bez PVN;**

**Automašīnas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nomu ir \_\_\_\_\_\_\_\_\_\_EUR**

*/Marka, modelis/*

**(summa vārdiem), bez PVN.**

1. **Apmaksas grafiks 48 mēnešiem pielikumā .**

Apliecinām, ka automašīnas ikmēneša **nomas** maksājumā iekļauti kredītprocenti, visi nodokļi un nodevas, kas jāveic automašīnu reģistrācijai (izņemot PVN) un visas izmaksas, kas saistītas ar automašīnas iepirkumu, ieskaitot automobiļa reģistrāciju Ceļu satiksmes drošības direkcijā (CSDD) uz Pasūtītāja vārda, ko nodrošina pretendents, tehniskās apskates uzlīmes nodrošināšanu (pirms nodošanas pasūtītāja turējumā un lietošanā), administratīvās izmaksas par līzinga līguma noformēšanu, kā arī pretendenta veiktās automašīnas aprīkošanas u.c. darbības līdz automašīnu nodošanai pasūtītāja turējumā un lietošanā, automašīnas piegādi pasūtītājam.

Datums: Paraksts[[2]](#footnote-2): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pilns vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Nolikuma Pielikums Nr.4**

## Pretendenta pieredzes apraksts

**Iepirkumam „ Iepirkuma „ Automašīnu noma (operatīvais līzings) LPS**

**vajadzībām”**

(iepirkuma id. Nr.LPS/2018/02)

|  |  |  |  |  |
| --- | --- | --- | --- | --- |
| **Nr.**  | **Informācija par nomas pakalpojuma saņēmēju,** **norādot kontaktpersonu un kontaktinformāciju – tālruņa nr., e-pastu**  | **Sniegtais nomas pakalpojums (pakalpojuma apraksts, raksturojot** **sniegtā pakalpojuma saturu)**  | **Līguma summa bez PVN (EUR)**  | **Piezīmes ja nepieciešams**  |
| 1.  |  |  |  |  |
| 2.  |  |  |  |  |
| 3.  |  |  |  |  |
| 4.  |  |  |  |  |
| 5.  |  |  |  |  |

Datums: Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pilns vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Nolikuma Pielikums Nr.5**

# APAKŠUZŅĒMĒJU SARAKSTS (VEIDNE)

 *(aizpilda, ja Pretendents piesaista apakšuzņēmējus vai balstās uz personas iespējām, lai apliecinātu, atbilstību kvalifikācijas prasībām)*

|  |  |  |
| --- | --- | --- |
| **Apakšuzņēmēja/personas, uz kuras iespējām Pretendents balstās** **kvalifikācijas apliecināšanai** **nosaukums, reģistrācijas numurs, adrese un kontaktpersona**  | **Apakšuzņēmējam nododamo darbu** **apjoms (% no līgumcenas)**  | **Izpildei nododamā** **Līguma daļa, līdzatbildība par Līguma** **izpildi**  |
|  |  |  |
|  |  |  |
|  |  |  |

Pretendents/Pretendenta pilnvarotā persona:

 /amats/ /paraksts/ /vārds, uzvārds/

**2018**.gada \_\_\_.\_\_\_\_\_\_\_\_\_\_\_\_\_

 /sagatavošanas vieta/

1. Paraksta pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara). [↑](#footnote-ref-1)
2. Finanšu piedāvājumu paraksta pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara). [↑](#footnote-ref-2)